Vyhodnotenie pripomienkového konania

Priebeh pripomienkového konania: od 22.11.2002 do 2.12.2002

Zoznam oslovených subjektov:
podpredseda vlády SR pre ekonomiku, podpredseda vlády SR pre legislatívu, podpredseda vlády SR pre európsku integráciu, podpredseda vlády SR pre ľudské a menšinové práva a regionálny rozvoj, Ministerstvo zahraničných vecí SR, Ministerstvo vnútra SR, Ministerstvo hospodárstva SR, Ministerstvo financií SR, Ministerstvo kultúry SR, Ministerstvo obrany SR, Ministerstvo spravodlivosti SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo školstva SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR Správa štátnych hmotných rezerv SR, Prezídium Policajného zboru SR, Úrad vlády SR

Subjekty, ktoré nemali pripomienky: Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo pôdohospodárstva SR, Správa štátnych hmotných rezerv SR, Ministerstvo životného prostredia SR, Ministerstvo obrany SR, Prezídium Policajného zboru, kancelária podpredsedu vlády SR pre ľudské a menšinové práva a regionálny rozvoj, Ministerstvo zdravotníctva SR, Ministerstvo spravodlivosti SR, Ministerstvo kultúry SR 

Subjekty, ktoré mali pripomienky: Úrad vlády SR, Ministerstvo výstavby a regionálneho rozvoja SR, Ministerstvo financií SR

Vôbec nezaslali: podpredseda vlády SR pre ekonomiku, podpredseda vlády SR pre legislatívu, podpredseda vlády SR pre európsku integráciu, Ministerstvo vnútra SR, Ministerstvo hospodárstva, Ministerstvo školstva SR

Počet vznesených pripomienok: 6

Počet akceptovaných pripomienok: 6

Počet neakceptovaných pripomienok: 0

Počet odstránených: 5

Rezort	Pripomienky	Typ	A/N	Vyhodnotenie pripomienky	
Ministerstvo výstavby a regionálneho rozvoja SR	V samostatnom materiáli odporúčame základné údaje stavieb rozšíriť o termíny realizácie a názov zhotoviteľa stavby.	0	A	- pripomienka bola zapracovaná do materiálu	
Úrad vlády SR

	Doložka obsahuje len všeobecné vyhodnotenie dopadov podľa jej častí.
	0	A	- pripomienka bola zapracovaná do materiálu	
	Poznamenávame, že program „Výstavba cestnej siete do roku 2005“, na ktorý sa materiál odvoláva,  bol prerokovaný v Porade ekonomických ministrov vlády SR 25.3.2002, ale na rokovanie  vlády SR predložený nebol. V návrhu tohto programu boli stavby II/426 Skalica – štátna hranica SR/ČR, I/74 Humenné, preložka cesty, I/77 Mokroluh – Bardejov, rekonštrukcia cesty I.etapa, uvedené ako rozostavané stavby k 31.12.2001. Stavba III/5555 – 1 Vysoká nad Uhom – most v tomto programe nebola uvedená. 	0	A	- pripomienka bola zapracovaná do predkladacej správy materiálu	
	Tento program mal byť tiež harmonizovaný s  prioritami, ktoré vláda SR schválila v  Národnom programe regionálneho rozvoja a v Rozvojovom programe priorít verejných prác na roky 2002 – 2004.	0	A	Pri príprave podkladov pre Národný program regionálneho rozvoja a Rezortný rozvojový program verejných prác na roky 2002 – 2004 sa vychádzalo pri cestách I, II. a III. triedy z rozpracovaného variantného (z hľadiska finančných predpokladov) programu výstavby cestnej siete a nie z materiálu schváleného vládou, ako ukladá zákon č. 254/1998 o verejných prácach. Na túto skutočnosť sme upozornili, a preto nie všetky stavby sú v uvedených programoch zaradené. Na vysvetlenie uvádzame, že každoročne sa Rezortný rozvojový program verejných prác upresňuje vzhľadom k začínaným stavbám a k štátnemu rozpočtu v príslušnom roku a návrh stavieb na začatie na ďalšie tri roky, pokiaľ nie je schválený, resp. predschválený rozvojový program vládou, je len predpokladaný a preto nemôže byť, pri súčasnom stave vecí, považovaný za záväzný.	
Ministerstvo financií SR
	Uznesenie vlády SR odporúčame doplniť takto:
B. berie na vedomie
B.1 stavby uvedené v bode A.1 budú finančne zabezpečené v rámci schváleného štátneho rozpočtu na príslušný rok
	0	A	- pripomienka bola zapracovaná do návrhu uznesenia vlády	
	Materiál je potrebné doplniť o informáciu, či u stavby II/426 Skalica – štátna hranica SR/ČR – preložka cesty s celkovými nákladmi 406,1 mil. Sk bola vykonaná štátna expertíza, resp. je potrebné v uvedenom zmysle doplniť uznesenie vlády a uložiť predmetnú úlohu ministrovi dopravy, pôšt a telekomunikácií.	0	A	- pripomienka bola zapracovaná do materiálu	

A – akceptovaná
N –neakceptovaná
Z- zásadná
O – obyčajná
C – čiastočne akceptovaná